Public procurement notice: Contract Notice
Published: 2025-02-19
Buyer: Hansel Oy
Country: FI
Region: FI1B1
Contract type: Supplies
Procedure: Restricted procedure
CPV classification: 30230000 | 30233000 | 30234000 | 32580000 | 48000000
Estimated value: 220000000 EUR
Submission deadline: 2026-09-30
Award criteria: price, quality

Technical requirements: Tarjoaja on kansalliseen lainsäädäntöön ja kansallisiin määräyksiin perustuen yllämainittuja tilanteita vastaavassa samankaltaisessa menettelyssä.
Tarjoajalle tai mille tahansa henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, annettu lahjonnasta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Tarjoajalle tai henkilölle, joka on sen hallinto-, johto- tai valvontaelimen jäsen tai jolla on siinä päätös-, edustus- tai valvontavaltaa, on annettu rikollisjärjestön toimintaan osallistumisesta lainvoimainen tuomio, joka on annettu enintään viisi vuotta sitten tai jolla suoraan vahvistettu poissulkeminen on edelleen voimassa.
Tarjoaja on tehnyt muiden kanssa sopimuksia, joilla pyritään vääristämään kilpailua.
Tarjoaja on rikkonut ympäristölainsäädännön mukaisia velvoitteitaan.

Eligibility requirements: Viimeisin vahvistettu tilikausi.

Ehdokkaan yleinen vuotuinen liikevaihto on vähintään viisi (5) miljoonaa euroa.

Ehdokas toimittaa pyynnöstä liikevaihtoa koskevat tiedot vähintään viimeksi kuluneelta tilikaudelta, jos ehdokas on sijoittumismaansa lainsäädännön mukaan oikeutettu ne toimittamaan. 

Jos ehdokkaalla ei ole takanaan tilikautta, ehdokas voi osoittaa taloudellisen ja rahoituksellisen tilanteensa muulla Hansel Oy:n hyväksymällä asiakirjalla. 

Jos osallistumishakemus tehdään ryhmittymänä, ryhmittymän jäsenet voivat täyttää vaatimuksen yhdessä. 

Jos ehdokas vetoaa muiden yksiköiden voimavaroihin (voimavarayksiköt) vaatimuksen täyttämiseksi, ehdokas yhdessä voimavarayksiköidensä kanssa voi täyttää vaatimuksen. Tällöin ehdokkaalta voidaan pyytää selvitys taloudellisten voimavarojen olemassaoloa koskevista sitoumuksista ja sopimuksista. 

Jos ehdokas on käyttänyt voimavarayksikön voimavaroja täyttääkseen ehdokkaan liikevaihdolle asetetun vaatimuksen, ehdokas ja voimavarayksikkö sitoutuvat siihen, että asiakas voi edellyttää voimavarayksikköä sitoutumaan yhteisvastuuseen ehdokkaan kanssa tämän DPS:n perusteella tehdyn hankintasopimuksen mukaisista velvoitteista.
Ehdokkaalla on oltava riittävä vakavaraisuus, taloudellinen kantokyky sekä maksukyky DPS:n kohteena olevien tuotteiden toimittamiseen ja palvelujen tuottamiseen. Ehdokkaan taloudellinen tilanne voidaan katsoa riittäväksi, jos sen riskiluokitus Suomen Asiakastieto Oy:n Riskimittarin riskiluokituksessa on 1-3. Ehdokkaan tilannetta voidaan arvioida myös pyydettäessä toimitettavien tilinpäätöstietojen ja/tai muun selvityksen sekä hankintayksikön oma-aloitteisesti hankkiman selvityksen perusteella.

Ehdokkaat, joiden riskiluokitus Suomen Asiakastieto Oy:n riskiluokituksessa on 5 tai joiden vakavaraisuuden, taloudellisen kantokyvyn sekä maksukyvyn arvioidaan vastaavan riskiluokkaa 5, suljetaan hankintamenettelyn ulkopuolelle. 

Ehdokkaat, joiden riskiluokitus Suomen Asiakastieto Oy:n riskiluokituksessa on 4 tai joiden vakavaraisuuden, taloudellisen kantokyvyn sekä maksukyvyn arvioidaan vastaavan riskiluokkaa 4, voidaan olla hyväksymättä dynaamiseen hankintajärjestelmään, jos ehdokas ei kykene esittämään luotettavaa selvitystä toimenpiteistä, joihin se ryhtyy tai on ryhtynyt vakavaraisuuden, taloudellisen kantokyvyn sekä maksukyvyn parantamiseksi. 

Jos osallistumishakemus tehdään ryhmittymänä, vaatimus koskee ryhmittymän kaikkia jäseniä.

Jos ehdokas käyttää voimavarayksiköitä, tulee kaikkien voimavarayksiköiden täyttää vaatimus.
Tarjoaja on merkitty asiaankuuluviin sijoittautumisjäsenvaltionsa pitämiin kaupparekistereihin
Ehdokkaan tekniseen ja ammatilliseen pätevyyteen liittyvät ehdokkaan kokemukselle asetetut vaatimukset on esitetty osallistumispyynnön liitteessä ”Referenssit”. Ehdokkaan tulee täyttää kaikki ehdokkaan kokemukselle asetetut referenssivaatimukset.

Ehdokkaan tulee täyttää osallistumispyynnön liitteenä oleva ”Referenssit"-Iomake siinä esitettyjen ohjeiden ja vaatimusten mukaisesti. "Referenssit"-lomake on ladattava osallistumishakemuksen liitteeksi sähköisen kilpailutusjärjestelmän välilehdelle "Muut ehdot" sille varattuun kohtaan.

Jos osallistumishakemus tehdään ryhmittymänä, ryhmittymän jäsenet voivat täyttää vaatimuksen yhdessä.

Jos ehdokas vetoaa muiden yksiköiden voimavaroihin (voimavarayksiköt) vaatimuksen täyttämiseksi, ehdokas voi yhdessä voimavarayksiköidensä kanssa täyttää vaatimuksen.

Muiden yksiköiden kokemukseen liittyviä voimavaroja voidaan käyttää hyväksi vain, jos kyseiset muut yksiköt osallistuvat hankinnan kohteena olevien palveluiden tuottamiseen.
Asiakas määrittelee dynaamisen hankintajärjestelmän sisäisen kilpailutuksen 
kokonaistaloudellisen edullisuuden vertailuperusteet ja niiden painoarvot tarjouspyynnössään. Asiakas voi halutessaan käyttää vertailuperusteena pelkästään halvinta hintaa. Jos Asiakas käyttää myös laadullisia vertailuperusteita, voi Asiakas valita yhden tai useamman laadullisen vertailuperusteen alla mainituista laadullisista vertailuperusteista. Laadullisten vertailuperusteiden käyttäminen ei kuitenkaan ole välttämätöntä. Vertailuperusteet ja niiden painoarvot tulee täsmentää tarjouspyyntöön. 

Hinta 
• Tuotteiden ja palveluiden hinta; tässä kohdassa voidaan huomioida sisäisen kilpailutuksen tarjouspyynnön mukaisesti pelkkä hankintahinta taikka hankinnan kohteen elinkaarikustannukset. 
• Osana vertailuhintaa Asiakas voi huomioida Toimittajan (tai jälleenmyyjänä toimivan alihankkijan) vaihdoksesta johtuvat kustannukset (esimerkiksi turvallisuusselvityksistä ja auditoinneista sekä integraatioista aiheutuvat kustannukset ja Asiakkaalle aiheutuva tilaus- ja huoltoprosessien muuttumisesta aiheutuva lisätyö) enintään sisäisen kilpailutuksen tarjouspyynnössä ilmoitetulla euromäärällä, joka lisätään tarjouksen vertailuhintaan, joka kuvastaa todellisia kustannuksia ja jonka suhteellinen osuus hankinnan ennakoidusta arvosta saa olla enintään 15 prosenttia mainitusta hankinnan arvosta. 
[Esimerkki: hankinnan arvo on 100 000 euroa. Osana vertailuhintaa Asiakas saa huomioida enintään 15 000 euroa Toimittajan vaihdoksesta johtuvista kustannuksista.] 

Selvyyden vuoksi todetaan, että hinnan ja laadullisten vertailuperusteiden tulee olla yhteensä 100 pistettä. Asiakas voi käyttää tarjousten vertailussa pelkkää halvinta hintaa, jos Asiakas on asettanut sisäisen kilpailutuksen tarjouspyynnössä vertailuperusteeksi halvimman hinnan.
Asiakas määrittelee dynaamisen hankintajärjestelmän sisäisen kilpailutuksen 
kokonaistaloudellisen edullisuuden vertailuperusteet ja niiden painoarvot tarjouspyynnössään. Asiakas voi halutessaan käyttää vertailuperusteena pelkästään halvinta hintaa. Jos Asiakas käyttää myös laadullisia vertailuperusteita, voi Asiakas valita yhden tai useamman laadullisen vertailuperusteen alla mainituista laadullisista vertailuperusteista. Laadullisten vertailuperusteiden käyttäminen ei kuitenkaan ole välttämätöntä. Vertailuperusteet ja niiden painoarvot tulee täsmentää tarjouspyyntöön. 

 Laadulliset vertailuperusteet: 
• Tuotteiden ja palveluiden toiminnalliset ja tekniset ominaisuudet vähimmäisvaatimukset ylittäviltä osin (esimerkiksi selvitys laitteen yhteensopivuudesta/soveltuvuudesta Asiakkaan tekniseen ympäristöön).  
• Asiantuntijoiden osaaminen ja kokemus. 
• Ympäristöasiat ja/tai vastuullisuus. 

Selvyyden vuoksi todetaan, että hinnan ja laadullisten vertailuperusteiden tulee olla yhteensä 100 pistettä. Asiakas voi käyttää tarjousten vertailussa pelkkää halvinta hintaa, jos Asiakas on asettanut sisäisen kilpailutuksen tarjouspyynnössä vertailuperusteeksi halvimman hinnan.
Dynaamisen hankintajärjestelmän (DPS) kohteena ovat konesali-infrastruktuurilaitteet (esim. palvelimet, tallennus-ja varmistuslaitteet, integroidut ratkaisut ja konesaliverkon laitteet) sekä niihin liittyvien lisätarvikkeiden ja palveluiden hankinta.  DPS:n kohde on kuvattu tarkemmin osallistumispyynnössä ja sen liitteissä, erityisesti liitteissä "Dynaamisen hankintajärjestelmän kohde ja ehdot" ja "Palvelut ja niiden vähimmäisvaatimukset".

DPS:n keston aikana kaikki kiinnostuneet ehdokkaat voivat tehdä siihen osallistumishakemuksen. 

DPS on voimassa hankintailmoituksessa ilmoitettuun päivään asti, ellei sitä keskeytetä tai muuteta DPS:n voimassaollessa. 

Hansel Oy:n asiakkaat toteuttavat hankinnat DPS:ään hyväksyttyjen ehdokkaiden kesken DPS:n sisäisillä kilpailutuksilla, jotka voivat ajoittua DPS:n koko hankintavaiheen ajalle. DPS:n hankintavaihe alkaa perustamisvaiheen jälkeen 5.7.2021 ja päättyy DPS:n voimassaoloajan päättyessä viimeistään 30.9.2026. 

Asiakkaiden hankintasopimukset voivat olla voimassa enintään 30.9.2028 asti.